
LLUITA PER CAN BATLLÓ 
DES DEL TEU BALCÓ 

Aquest podria ser el lema 
triat per la Comissió de veïns 
de la Bordeta, que ha portat 
la lluita per Can Batlló als 
balcons del barri. 
Pàgina g 


Cap balcó sense pancarta 

Pct guanyar Can Batlló tot cl bariri ha de cüUaboraT 



Les retallades socials afecten 
milers de vei'ns i vei'nes 



Mujeres Pa'lante 

Parlem amb Dinora Velasco i 
Nazarena Romeu, de l’associa¬ 
ció de dones llatinoamericanes 
Mujeres Pa’lante. Pàgina 12 

En moviment _ 

Del ‘queer’ 
al bord 

PÀGINA 9 

El col·lectiu Brot Bord ens presenta la 
seva publicació L’Accent Bord, que po¬ 
dem trobar a internet. Publicació que 
amb tocs d’humor tracta sobre la se¬ 
xualitat des d’una visió antipatriarcal i 
trencant amb els típics estereotips. 

Cultura 

A Sants fem 
cagar el Tió 

PÀGINA 10 

Per quart any, el Casal Independentis¬ 
ta de Sants Jaume Compte va organit¬ 
zar el Caga Tió al parc de l’Espanya In¬ 
dustrial. 


Arreu _ 

Contra 
les retallades 
a la UAB 

PÀGINA 11 

Les assemblees de facultat de la UAB 
denuncien el programa de retallades 
proposat per l’equip de govern d’Ana 
Ripoll. 


Les darreres mesures impulsades per 
Zapatero, com la reforma laboral, la su¬ 
pressió del subsidi dels 420 euros 0 la 


El Centre Social Autogestionat Can Vies, 
amb més de 13 anys d’història, seu d’in¬ 
comptables activitats i iniciatives i amb 


propera reforma de les pensions estan 
precaritzant encara més les difícils con¬ 
dicions de vida d’una gran part dels 


nombroses col·lectius allotjats, es toma 
a veure amenaçat per una demanda de 
desnonament interposada per Trans- 


veïns i veïnes dels nostres barris, entre 
els quals destaquen les persones atura¬ 
des -més de 12.000- 0 les pensionistes. 


ports Metropolitans de Barcelona -pro¬ 
pietaris de l’edifici—, amb judici el pro¬ 
per 18 de febrer. Ja han tingut lloc les 


A ia burxa analitzem l’impacte d’aques¬ 
tes mesures, així com què pot suposar la 
reforma de les pensions. PÀGINA 3 


primeres accions per aturar la demanda 
contra Can Vies, però n’hi haurà força 
més aquest gener. PÀGINA 4 


Can Vies es mobilitza contra una 
nova demanda de desallotjament 



Cercavila contra la demanada de desallotjament del Centre Social Autogestionat Can Vies. ALBERT GARCIA 




La Tresca 
i la Verdesca 


PÀGINES CENTRALS 

Vinculada a múltiples projectes tant d’animació i 
educació, com de música infantil, la Tresca i la Ver¬ 
desca treu 4, un disc pensat per a tota la família. 


Les cooperatives 
obreres de Sants 


La Ciutat Invisible presenta un nou llibre, seguint el fil d’un projec¬ 
te editorial ben definit: Les cooperatives obreres de Sants. L’auto¬ 
gestió proletària en un barri de Barcelona (1870-1939). 

Opinions 


Editorials 


Any per 
‘no ’ oblidar 


L’any 2010 es recordarà 
per ser l’any de les reta¬ 
llades socials, el de les 
mobilitzacions, en què 
el poder s’ha tret la 
màscara i ha passat a 
la defensa descarada 
del capital. 


k quest 2010 ha estat un 
/* any per no oblidar i quan 
neguem l’oblit, ho fem 
JL JLper recordar el seguit de 
retallades socials i laborals que 
ha patit la classe treballadora 
davant d’aquest govern anome¬ 
nat socialista, a causa de la mala 
gestió d’aquesta crisis sistèmica, 
tampoc podem, ni volem oblidar 
les retallades de les pensions, 
que marginen cada cop més 
col·lectius amb risc d’exclusió 
social, com són la gent de la ter¬ 
cera edat. Un altre col·lectiu a 
qui ha tocat el rebre gràcies a 
aquesta mala planificació ha es¬ 
tat les persones migrades, que 
quan han deixat de ser necessà¬ 
ries per al gran capital, se’ls ha 
assenyalat com a caps de turc. 
Any de vagues generals que han 


acabat en batalla campal, on s’ha evi¬ 
denciat més que mai que la crisi pro¬ 
vocada per pocs la paguem els de 
sempre i no només amb costos eco¬ 
nòmics, també amb costos polítics i 
socials; ha quedat demostrat que els 
estats no han refundat el capitalisme 
cap a polítiques més socials, com 
van prometre, sinó que l’estan re¬ 
fent en benefici dels seus interessos, 
els del mercat. L’esquerra cada cop 
es fa més neoliberal i la dreta s’afian- 
ça dia a dia al poder. Retallades que 
semblen no aturar-se, any rere any 
ens trobem amb menys drets socials 
i aquesta crisi que ningú sap quan 
acabarà, és i serà l’excusa perfecta 
per deixar via lliure a les polítiques 
que intenten allargar la vida a un ca¬ 
pitalisme moribund. 


Opinió 


Wikileaks 
i tot el que 
ens ofereix 
la xarxa 

Ivet Eroles 

Només cal entrar a internet i buscar 
Wikileaks en algun cercador per que¬ 
dar-nos saturades davant de l’allau 
d’informació referent a aquest tema. 
Evidentment el debat es centra i es 
pot seguir molt més enllà de la xarxa, 
però fa ja molt de temps que es parla 
del poder del ciberespai i les noves 
tecnologies, i sembla que Wikileaks 
s’ha convertit, almenys durant unes 
setmanes, en un dels temes centrals 
per fer-ne reflexió. 

«Wikileaks deixa 
en evidència 
el paper 
dels mitjans 
de comunicació 
tradicionals» 


volucionant les formes de comunica¬ 
ció del segle XXI ha optat per oferir 
en exclusiva la documentació a cinc 
grans mitjans de comunicació: The 
New York Times, The Guardian, Der 
Spiegel, Le Monde i El País. 

Aquest grup de cinc ha arribat a un 
acord sobre què i com difondre el 
que reben, així que tota la informació 
està filtrada per ells. A més, els últims 
cables han estat supervisats pel 
Departament d’Estat dels EEUU 
abans de la seva publicació. 

Tot i l’existència d’aquestes contra¬ 
diccions, Wikileaks sí és una amenaça 
pel poder i els grans mitjans de co¬ 
municació, si tenim en compte com 
aquests han reaccionat. 

Julian Assange ha estat en el punt 
de mira de tots aquests, desviant l’a¬ 
tenció sobre les informacions que es 
publicaven. No tan sols els governs 
han intentat desacreditar-lo, també 
els comunicadors i comunicadores 
han afavorit aquest circ mediàtic: per 


la televisió s’han escoltat molts «jo no 
ho faria» en boca dels comentaristes i, 
fins i tot, el diari The New York Times 
es refereix a aquesta wiki com a ‘wiki- 
kills’ (wiki mata). 

Els cables filtrats simplement ens 
confirmen el que ja sabíem, però no 
per això tenen menys mèrit. Més 
enllà de la informació, ens dóna una 
lliçó molt més gran sobre un tema en 
el qual sovint coixegem els movi¬ 
ments socials: la mobilització. La xar¬ 
xa pot ser confusa i desordenada, 
amaga un potencial difícil d’aprofitar 

«La xarxa amaga 
un potencial 
difícil d’aprofitar, 
però molt valuós» 


Informació, 
arma de 
futur 

Davant el clima actual 
on la crisi ens escanya 
dia a dia, les retallades 
son més grans, la dreta 
es consolida al poder, 
des de la burxa creiem 
que la informació és la 
millor arma que tenim 
contra aquest mal 
clima. 


però molt valuós i, sobretot, útil, i la 
utilitat també escasseja. 

Davant l’atac als servidors de Wiki¬ 
leaks o el boicot per part d’algunes 
empreses (entre elles Visa o Master¬ 
Card), moltes persones, sobretot sota 
l’aixopluc d’Anonymous (que no és 
ni una organització, ni té líders), han 
reaccionat amb la solidaritat que tan 
reivindiquem allotjant Wikileaks a al¬ 
tres servidors o atacant a les empre¬ 
ses que l’han boicotejat. En 48 hores 
un noi de 18 anys va poder convocar 
manifestacions aquí i a Llatinoamèri¬ 
ca a través d’internet. 

Potser aquest tema no sigui el que 
més ens preocupi i fins i tot el podem 
detestar, però no podem estar sem¬ 
pre a la lluna. 


L’actuació de l’equip de Wikileaks 
desperta recels de tot tipus. D’una 
banda, ha deixat en evidència el pa¬ 
per dels mitjans de comunicació tra¬ 
dicionals, suggerint una nova forma 
de periodisme que comença a dibui¬ 
xar-se gràcies a la força de les noves 
tecnologies i a la pèrdua de confiança 
dels receptors d’aquests mitjans. 
També ha suposat una amenaça pels 
governs del món, traient els seus 
draps bruts i donant veracitat al que 
ja tothom sabia. Però d’altra banda, 
aquest equip que sembla que està re¬ 



D es de l’Assemblea del Bar¬ 
ri de Sants, s’està treba¬ 
llant per enfortir els vin¬ 
cles entre els diferents 
mitjans de comunicació alternativa 
del districte, la fórmula inicial, com 
a roda de contacte, seran diversos 
debats on participarem tots els mit¬ 
jans de comunicació crítica del bar¬ 
ri (La Burxa, barrisants.org, Sants 
Ona Lliure, SantsTV, Guifi.net), per 
assolir una relació més fluïda entre 
mitjans, per encarar noves propos¬ 
tes, nous reptes, participar conjun¬ 
tament en fer més forta aquesta 
gran arma que es la informació. La 
informació dels qui no tenen veu. 


Carta 


Solidari 


Jordi Soler 

Deixeu-me que faci una burda 
adaptació del poema popularitzat 
per Brecht el segle passat: 

Van anar pels controladors aeris. 

I no vaig fer res perquè eren uns 
privilegiats. 

Després van perseguir els pilots. 

I no vaig fer res, perquè vaig 
pensar que eren uns pijos i uns 
aprofitats. 

Van anar després pels funcionaris. 

I no vaig bellugar un dit, ja que 
no els poden acomiadar i a mi sí. 
Que s’aguantin! 

Van venir després pels que tenien 
sous alts. 

I no vaig fer res, ja que el meu 
sou només era mitjanet. 

Fins que van venir pels del sou com 
el meu, 

per convertir-nos en submileu- 
ristes i canviar el nostre contracte 
per un de precari. 

I quan vaig girar-me per demanar 
ajut ja no quedava ningú darrere 
nostre. 

Sé que els controladors s’han 
passat en la seva acció. Però quan a 
un l’acorralen com a una fera, o el 
tracten amb menyspreu o com un 
esclau, no es pot demanar seny en 
les reaccions. 

Jo, solidari amb els treballadors 
sempre. 


Envia'ns el teu escrit a 
laburxa@barrisarits.org 
o a Can Vies 
(Jocs Florals, 42. BCN 08014). 

Milers de vei’ns i vei’nes de Sants es 
veuran afectats per les retallades socials 



Oficina de Treball de la Generalitat que hi havia a la Plaça de la Farga, fou tancada el març del 2009 i actualment encara està ubicada a 
l’Estació del Nord. No hi ha informació sobre l’obertura d’una nova seu al barri, ja que segons fonts del Departament de Treball, no 
troben cap espai prou gran. ARXIU ALBERT GARCIA 


Augment dels desnonaments, 
retallades i congelació de 
les pensions, eliminació del 
subsidi d'atur de 426 euros, 
tancaments d'empreses i 
precarietat laboral són 
realitats que afecten moltes 
persones del barri. 

Àlex Tisminetzky 

Sants 


La simple lectura de les fredes da¬ 
des oficials deixa al descobert el 
context de patiment que estan este¬ 
nent les polítiques neoliberals pels 
nostres carrers. La realitat no deixa 
cap lloc per al dubte, sembla evi- 


A.T. 

Sants 


La Seguretat Social és un terreny espe¬ 
cialment sensible, ja que afecta les 
rendes de les capes socials més vulne¬ 
rables. Els diferents governs espanyols 
posteriors al franquisme han anat pro¬ 
mulgant lleis que han anat dificultant 
l’accés de la població a les prestacions 
i refent els càlculs de les pensions per 
aconseguir importants reduccions. Els 
resultats estan a la vista, i les pròpies 


dent que la crisi l’han creat ban¬ 
quers i especuladors, però l’estan 
pagant i la pagaran els treballadors i 
els pensionistesl és que segons les 
pròpies dades de l’Ajuntament, al 
nostre districte 1.095 pensionistes 
han vist enguany congelades els 
seus minsos ingressos, a pesar de 
que el 55 % no arriben ni al Salari 
Mínim Interprofessional de 633,30 
euros al mes. 

Alhora, les webs oficials, sense ni 
tan sols ruboritzar-se, també infor¬ 
men que fins a 12.239 veïns i veïnes 
dels districte estaven apuntats com 
a aturats al novembre passat, 2.482 
més que només deu mesos abans. 
D’aquestes persones, el 35 % no 
percep cap subsidi ni ingrés, i estan 
directament afectades per la supres¬ 
sió per part del president espanyol 


dades oficials ho confirmen: actual¬ 
ment el 52 % dels pensionistes no 
arriben als 600 euros mensuals. 

En definitiva, per a la majoria de 
la població les reformes de les pen¬ 
sions han significat treballar més 
anys per percebre menys presta¬ 
cions. I a pesar que les pròpies dades 
del govern certifiquen les minses 
pensions actuals, la reforma que està 
preparant el Govern espanyol serà la 
retallada més important dels darrers 
30 anys. 


Zapatero de l’ajuda de 426 euros als 
aturats que veien esgotar la seva 
prestació. Amb aquestes dades so¬ 
bre la taula, a ningú sorprèn que 
Caritas de Barcelona hagi duplicat 
en només dos anys les assistències, 
arribant a la xifra històrica de més 
de 55.000 persones que han dema¬ 
nat ajuda a l’entitat, tant en matèria 
d’aliments i habitatge, com per uti¬ 
litzar l’assistència psicològica. 

ES TRIPLIQUEN 
ELS DESNONAMENTS 

Per la seva part, ni més ni menys 
que el Consell General del Poder 
Judicial ens avisa que preveu que 
els desnonaments immobiliaris 
augmentaran en un 194 %, és a dir, 
que gairebé es triplicaran, a pesar 
que actualment s’executen més de 


20 diaris a Barcelona, deixant les 
corresponents famílies sense casa, i 
malgrat la ciutat disposa de 80.000 
pisos buits. 

En aquest context, no sembla es¬ 
trany que es donin tristes notícies, 
difícils de llegir als mitjans, com les 
d’un veí de 45 anys de L’Hospitalet 
que el passat 11 de novembre es va 
suïcidar prop de casa seva, on havia 
de ser denonat amb la seva parella 
i filla menor. Delicte, ser un aturat. 
Una víctima col·lateral més entre 
els afectats reals de la crisi. 

EL SINDICALISME PREPARA 
UNA SEGONA VAGA GENERAL 

Mentre el govern espanyol anuncia 
cada dia més retallades socials, les 
centrals sindicals alternatives i els 
moviments socials es preparen per 
a la convocatòria d’una segona vaga 
general, que s’anuncia per finals 
del mes de gener. 

El primer pas l’ha donat la CGT, 
que ha fet públic la decisió de con¬ 
vocar l’aturada laboral «abans de 
l’engegada de la Reforma del Siste¬ 
ma de Pensions prevista per al prò¬ 
xim 28 de gener», destacant la cen¬ 
tral llibertària que «s’està dirigint a 
les organitzacions sindicals i socials 
de tot l’estat amb la finalitat que 
aquesta convocatòria sigui compar¬ 
tida, convocada, secundada i assu¬ 
mida pel màxim nombre possible 
d’aquestes organitzacions». 

Per la seva part, l’Assemblea de 
Barcelona, plataforma unitària que 
agrupa Comitès de Barri, organitza¬ 
cions d’esquerres i comitè d’em¬ 
presa de la ciutat, ha mostrat el seu 
suport a la vaga general de finals de 
mes, convocant alhora una manifes¬ 
tació unitària la tarda del proper 22 
de gener al centre de Barcelona per 
a iniciar la protesta social. 


La història 

Reformes 
laborals: tres 
dècades de 
retallades 
de drets 

Un moment com l’actual de 
contínues modificacions de la 
normativa laboral és un bon 
moment per a girar la vista en¬ 
rere i fer balanç de les refor¬ 
mes laborals que s’han dut a 
terme a l’Estat espanyol. I el 
resultat no pot ser més desco¬ 
ratjador: la classe treballadora 
tenia més drets laborals l’any 
1976 que actualment, fruit de 
la pressió d’un potent movi¬ 
ment obrer. 

Hem de recordar que l’any 
1976 un treballador acomiadat 
de manera improcedent tenia 
dret a triar entre quedar-se a 
l’empresa o rebre una indem¬ 
nització de 60 dies per any tre¬ 
ballat, amb un límit de 5 anua¬ 
litats. Actualment, el mateix 
treballador acomiadat de forma 
improcedent no pot triar si tor¬ 
nar a l’empresa o no, i alhora la 
indemnització s’ha reduït a la 
meitat: 33 dies per any. I l’any 
1976 l’empresari no podia aco¬ 
miadar el treballador si estava 
de baixa mèdica. 

Però no només això. En morir 
el dictador estava totalment 
prohibit qualsevol forma de 
prestamisme laboral, d’ETT, 
que van ser legalitzades i es van 
estendre des de l’any 1994, 
passant a ser part del nostre 
paisatge urbà. 

Evolució de l’acomiadament 
improcedent 

• 1977: Indemnització de 60 
dies per any treballat, amb el 
límit de 5 anualitats. El treba¬ 
llador té l’opció d’incorporar- 
se de nou a l’empresa o optar 
per la indemnització. 

• 1980: Indemnització de 45 
dies, amb límit de 3,5 anuali¬ 
tats. El treballador ja no pot in- 
corporar-se a l’empresa. 

• 1994: Ampliació dels casos 
d’aplicació de «l’acomiada¬ 
ment objectiu», amb indem¬ 
nització de 20 dies. 

• 1997: Nou contracte bonifi¬ 
cat -per a dones, aturats i ma¬ 
jors de 45- amb acomiadament 
de 33 dies, i un límit de 2 anua¬ 
litats. I nova ampliació de l’a¬ 
plicació de «l’acomiadament 
objectiu». 

• 2010: Extensió a tothom de 
l’acomiadament de 33 dies i li- 
mit de 2 anualitats. Facilitats 
per a «l’acomiadament objec¬ 
tiu», de 20 dies i una anualitat. 


Les dades 


PRESTACIÓ 

FINS ARA 

PROPOSTA 

REFORMA 

PROPOSTA 

CEOE 

Jubilació 

Edat ordinària 

65 anys 

67 anys 

70 anys 

Mínim cotització 

15 anys 

20 anys 

25/30 anys 

Cotització per 100% 

35 anys 

40 anys 

50 anys 

Cotitzacions per càlcul 

15 anys 

20/25 anys 

Tota la vida 

Jubilació parcial 


Augment requisits i restriccions 

Viduïtat 

Dret a la prestació de 
les persones casades 

No cal 

dependència 

Cal dependre 
econòmicament 

Reducció 

imporant 

Invalidesa 

Dret a la prestació 


Pensió dependrà de cotitzacions 

Subsidi d’atur majors 52 anys 

Dret a la prestació 


Augment requisits i restriccions 


La retallada de les 
pensions serà la més 
important en 30 anys 

Sants 


A PEU DE CARRER 


TMB, 

negoci rodó 

Albert Ricart Sanjuan 

Possiblement és una percepció 
subjectiva, totalment arbitrària i 
on juga un paper primordial els 
ulls que observen. 

Des de fa uns mesos, durant els 
trajectes quotidians en metro, he 
notat la presència cada cop més 
nombrosa de revisors a diferents 
estacions del metro del barri; cada 
matí camí cap a la feina veig com 
augmenta la publicitat en forma 
de campanyes intimidadores con¬ 
tra els qui no paguen el bitllet. La 
presència cada cop més nombrosa 
de revisors fa pensar que el nostre 
estimat ajuntament ha trobat una 
fórmula per ingressar diners en 
època de caixes buides. 

Però l’augment de la despesa 
en campanyes contra la morositat 
fa pensar que en temps de crisis es 
bastant inútil gastar els diners en 
campanyes i mentrestant seguir 
apujant els bitllets per sobre de 
l’IPC any rere any. 

Em pregunto si no seria més 
efectiu gastar menys en campa¬ 
nyes i aprofitar aquests diners per 
congelar o rebaixar els preus dels 
bitllets. 

Una altra despesa que no s’en¬ 
tén es la publicitat que vol promo- 
cionar l’ús del transport públic, 
potser la millor publicitat seria re¬ 
baixar els preus abusius dels tra¬ 
jectes de metro i bus. 

Aquests fets em donen motius 
per qüestionar la finalitat de Trans¬ 
ports Metropolitans de Barcelona: 
ser un negoci o un servei públic? I 
per si això fos poc convincent, 
quan sabem que TMB a interposat 
una demanda per desallotjar el 
Centre Social Autogestionat Can 
Vies, espai on es realitzen activitats 
pel veïnat del barri, espai que els 
veïns i veïnes reclamen com a seu, 
un espai necessari del qual TMB, 
observant la seva afició pel benefi¬ 
ci econòmic, en voldrà fer un ne¬ 
goci suculent especulant amb els 
terrenys per vendre’ls al millor 
postor. 

I jo em torno a preguntar: TMB, 
servei públic o negoci rodó? 


Primers actes en defensa 
del centre social Can Vies 



El 16 de desembre es va 
celebrar la primera Assemblea 
de la Plataforma de suport a 
Can Vies. 

Albert Ricart Sanjuan 

Sants 


Es van donar cita unes 35 persones de 
Sants i altres barris, a títol individual i 
en nom de diferents col·lectius. En un 
primer moment es va explicar el con¬ 
text en el que es troba actualment la si¬ 
tuació legal del Can Vies. 

Es varen presentar algunes propos¬ 
tes per difondre la situació i per defen- 


sar-se davant el judici imminent del dia 
18 de febrer. Aquesta primera assem¬ 
blea va servir per aglutinar i fer confluir 
en un mateix espai persones amb ga¬ 
nes de treballar per defensar l’espai 
que durant més de 13 anys a ajudat a 
dinamitzar el barri. 

CERCAVILA DE SUPORT 

Un dels altres actes va ser una cercavila 
per difondre entre el veïnat la campa¬ 
nya de suport al Centre Social Autoges¬ 
tionat (CSA) Can Vies. Tingué floc el, 
dissabte 18 de desembre i primer es di¬ 
rigí al mercat de Sants. Durant el camí 
es van llegir comunicats i es van repar¬ 
tir octavetes. Els manifestants portaven 
un bidó simulant un vagó de metro, 
per cridar l’atenció dels vianants. Des¬ 
prés, es tomà a la carretera de Sants 
per dirigir-se al mercat d’Hostafrancs, 
on també s’hi llegiren els manifestos de 
suport. La cercavila finalitzà al parc de 
l’Espanya Industrial on el Casal Inde¬ 
pendentista organitzà el tió. La cercavi¬ 
la es va sumar a l’acte i va cridar consig¬ 
nes a favor de Can Vies. 


L’hort urbà 
de la Farga, 
a prop 
de collir 
enciams 


Ivan Miró 

Sants 



L’hort urbà del carrer Noguera Pallaresa. JOAN VILLAGRASA 


Al carrer Noguera Pallaresa, 27, en 
una illa interior entre Rossend Arús i 
Olzinelles, trobem l’hort urbà de la 
Farga, una iniciativa autogestionada i 
destinada a l’agricultura ecològica. 

A l’hort comunitari es començà a 
treballar el juny del 2010, per iniciati¬ 
va de l’Ateneu Llibertari de Sants, d’a¬ 
cord amb la Comissió de Festes de 
plaça de la Farga, dipositària de la clau 
del solar. La finca és propietat d’una 


petita immobiliària, que ha autoritzat 
(en precari) a convertir l’espai en un 
hort. Actualment hi treballen unes 10 
veïnes i veïns de forma constant, i hi 
col·laboren altres persones esporàdi¬ 
cament. 

«Estem assessorats per un expert 
en cultius biològics i cerquem infor¬ 
mació per mirar de perfeccionar els 
nostres cultius» afirma un usuari de l’¬ 


hort. I afegeix: «No més enllà de tres 
setmanes començarem la collita dels 
primers enciams». De moment hi ha 
parcel·lat i en cultiu una tercera part 
del total del solar, de 400 m 2 , i la pre¬ 
visió dels seus cultivadors és, a poc a 
poc, treballar per a cultivar-lo tot. Ca¬ 
da diumenge, d’11.30 a 14 hores, es 
convoca obertament a tothom qui vul¬ 
gui col·laborar. 


La Lleialtat 
Santsenca, 
plataforma 
veinal 


Yolanda Vinals 

Sants 


El 10 de desembre el col·lectiu d’enti¬ 
tats i véms que lluiten per recuperar 
l’edifici de La Lleialtat Santsenca -al ca¬ 
rrer Olzinelles, 31- es van constituir en 
plataforma. 

En l’acte, que va tenir lloc a Cotxe¬ 
res de Sants, es va presentar la feina fe¬ 
ta en el primer any i es van plantejar les 
línies de futur que es volen seguir. Hi 
van ser presents totes les persones in¬ 
teressades a formar part d’aquesta ini¬ 
ciativa. «És un projecte obert a tothom, 
participatiu i inclusiu», va dir Eduard 
Fernando, membre del col·lectiu. 

La Plataforma per La Lleialtat Sant¬ 
senca treballarà els primers mesos del 
2011 els models de gestió del projecte, 
el finançament i la forma jurídica. «No 
ha de ser un hotel d’entitats», va excla¬ 
mar Ivan Miró, de la Plataforma, en re¬ 
ferència a la voluntat del col·lectiu per¬ 
què l’espai sigui autogestionat. 

Pocs dies després de l’acte, mem¬ 
bres de la Plataforma es van reunir amb 
Imma Moraleda, regidora del districte, 
que va comprometre’s a recuperar l’es¬ 
perit inicial de l’edifici i va avançar que 
l’Ajuntament de Barcelona es farà càr¬ 
rec del cost de la rehabilitació. 

D’altra banda, en el darrer Consell 
de Barri de Sants es va incloure la recu¬ 
peració de La Lleialtat Santsenca com a 
espai per a usos veïnals, cooperatius i 
de cultura popular en les recomana¬ 
cions de fütur per a la propera dècada. 

^gj-j-rïfórmaaó: 

www.lleialtat.cat 



Cartell de la constitució de la Plataforma. 

Una gossera polèmica 



Imatge del lloc on es vol ubicar la gossera dins del parc. AV LA SATÀLIA 


La muntanya de Montjuïc 
aviat perdrà la definició de 
muntanya com a tal. 

Mercè Esteban 

Poble Sec 


Des de la construcció dels equipa¬ 
ments olímpics, Montjuïc ha vist créi¬ 
xer el nombre d’edificacions de diver¬ 
sa magnitud i amb diversos objectius, 
la qual cosa ha fet trontollar els valors 
naturals, incompatibles amb aquest 
procés urbanitzador. 

Actualment, l’ajuntament ha deci¬ 
dit, però, continuar edificant al parc; 
així, ha tramitat per la via d’urgència la 
construcció d’una gossera municipal a 
Montjuïc amb un valor de 7,6 milions 
d’euros, en una zona verda. 

L’Associació de Veïns i Veïnes de la 
Satàlia, conjuntament amb un gran su¬ 
port de diverses entitats, associacions 
i veïns, han decidit iniciar una cam¬ 
panya d’oposició al projecte que tenia 
com a data d’inici desembre de 2010. 

Consideren que la construcció de 
la gossera, a més de fer perdre zona 


verda en un dels parcs més emble¬ 
màtics de Barcelona, comportarà 
l’augment de recintes tancats al parc, 
que ja està prou fragmentat. Però la 
contaminació acústica generada pels 
250 gossos, 150 gats i un nombre in¬ 
determinat de fures que la ins¬ 
tal·lació té previst acollir, és un mo¬ 
tiu més de l’oposició al projecte. De¬ 
fensen que l’impacte acústic afectarà 
l’ambient sonor de l’entorn, com 


també del Nou Jardí Botànic, que es 
veurà seriosament pertorbat, malgrat 
que estigui preparat per a minimit¬ 
zar-lo. 

Un altre punt crític és el preu que 
el consistori està disposat a pagar-ne. 
Sembla que es tracti d’un greu malba¬ 
ratament de recursos, que en un mo¬ 
ment de crisi econòmica on els equi¬ 
paments per a les persones són escas¬ 
sos, es podrien destinar a necessitats 


14 anys de solidaritat amb 
les persones empresonades 


El passat 31 de desembre es 
va dur a terme la 14a marxa 
contra les presons i en solida¬ 
ritat amb les persones preses. 

Albert Ricart Sanjuan 

Zona Franca i Esquerra de l’Eixample 


En aquestes dates tan assenyalades, 
les concentracions i marxes volen 
mostrar que les persones preses no 
estan soles, que se’ls vol a casa, 
així com el rebuig al sistema peni¬ 
tenciari. 

La jornada va començar a les 
11.30 del matí amb una marxa al 


voltant de la presó de dones de Wad- 
Ras, acompanyada d’un esmorzar 
popular. A la tarda, a les 17.30 es 
van concentrar un centenar de per¬ 
sones davant del CIE de la Zona 
Franca. I acabant el dia, a les 20.00, 
es va fer la marxa de torxes al vol¬ 
tant de la presó Model de Barcelona. 

La marxa va estar companyada 
en tot moment per un cordó 
policial, que vigilava ben de prop 
les 200 persones que feien crits en 
solidaritat amb els presos i en 
contra de les presons. Es va llegir 
un manifest en solidaritat amb Ro¬ 
drigo Lanza, reclòs pels fets del 4F. 
Els convocants també van llegir un 
manifest en què denunciaven les 
practiques del sistema penitenciari 
i la seva existència. Al finalitzar la 
marxa al voltant de la Model aques¬ 
ta va ser desconvocada de forma 
pacífica. 



La marxa en el mment de passar per la Model. ALBERT RICART SANJUAN 


Trobada dels mitjans 
de comunicació crítics a Sants 


Redacció 

Sants 


Els mitjans de comunicació vinculats 
als moviments socials de Sants es van 
trobar per millorar la seva coordinació. 

El 9 de desembre passat va tenir 
lloc, al Centre Social de Sants, un debat 
sobre mitjans de comunicació alterna¬ 


tiva al barri, dins la nova proposta de 
debats temàtics impulsada per l’Assem¬ 
blea de Barri de Sants. 

Va ser un espai per posar en comú 
els projectes de la bukxa, Sants Ona 
lliure -ràdio que emet per intemet-, 
GuiflSants.net -xarxa lliure de teleco¬ 
municacions-, i BarriSants.org -portal 


d’intemet. Es va parlar de les diferents 
necessitats i van sorgir propostes d’arti¬ 
culació. Per donar continuïtat a la ini¬ 
ciativa, es farà un altre tobada el 20 de 
gener, a les 20 hores, al Centre Social. 


Més informació: 
www.barrisants.org 


EL MES EN IMATGES 


El Caganer del 2010 



A la torronada d’enguany, el Centre Social de Sants ha nomenat el Tri¬ 
bunal Constitucional com a Caganer de l’Any de Sants. I és que com fa 
tretze anys, la CAL premia a qui més grossa ha fet la cagada a 
Catalunya. I al guanyador se li envia una figura del caganer amb els 
motius de l’elecció i la història de la tradició. 




Des del Centre Social recorden... 


El Cap d'Any als nostres barris 


La placeta de Sant Medir, les Cotxeres de Sants i el Casinet d’Hos- 
tafrancs són tres dels escenaris on van tenir lloc revetlles de cap 
d’any col·lectives. Al primer, més de 300 persones s’hi van aplegar 
per acomiadar el 2010 i rebre el 2011, tot menjant raïm al so de 
les campanes. Destaca també l’exitosa festa de les Cotxeres, que 
va congregar un miler de persones. 


LFMTSfc SOCIAL DE 5AftTS 
GbM*K 10 T*i J-Tl iptff 


1*im ]T 
BE-.--;: 9A 


BON ANY 1998 


Per als nouvinguts al barri pot semblar que això de Can Batlló ve 
d’abans-d’ahir. Però hem trobat aquest butlletí on es reproduïa un 
dibuix de la campanya per recuperar Can Batlló. Fa 13 anys i en¬ 
cara seguim amb el més calent a l’aigüera. 

Parèntesi 


LLIBRE _ MUSICA 

Les cooperatives 
obreres de Sants 



La Tresca i la Verdesca 


CIUTAT INVISIBLE 
EDICIONS 2010 

Les cooperatives 
obreres de Sants és 
una recerca sobre les 
comunitats obreres 
autoorganitzades 
que, com a resposta 
global a l’explotació 
capitalista que pa¬ 
tien, posaren en 
pràctica unes rela¬ 
cions econòmiques 
basades en la coope¬ 
ració, la solidaritat i 
el recolzament mutu. 
Al llibre es repassa el 
naixement social i ur¬ 
banístic d’un barri 
forjat a l’ombra de 
les indústries tèxtils 
com l’Espana Indus¬ 
trial; descriu les llui¬ 
tes obreres des de 


1850 fins a 1939; i 


analitza la constitu¬ 
ció d’una economia 
cooperativa que, nas¬ 
cuda de les resistèn¬ 
cies proletàries, es 
configurà com un sis¬ 
tema global d’eman¬ 
cipació. S’hi detallen 
les experiències de 
La Formiga Obrera 
(1885), La Lleialtat 
Santsenca (1891), la 
Nova Obrera (1897), 
la Redemptora 

(1897), Model del Se¬ 
gle XX (1901), l’Em- 
par de l’Obrer 
(1905), la Nova Acti¬ 
vitat Obrera (1909) o 
el Benestar de l’O¬ 
brer (1914). 

Ivan Miró 
La Ciutat Invisible 


TEMPS RECORD, 2010 

La Tresca, ja uns histò¬ 
rics de l’animació in¬ 
fantil, ens regalen dot¬ 
ze nous talls en forma 
de cançons amb les 
que continuen reno¬ 
vant un estil musical 
que per ells no té lí¬ 
mits. 

Després de múlti¬ 
ples col·laboracions a 
infinitats de discos re- 
copilatoris de tota me¬ 
na, aquest 4 és el se¬ 
gon treball en solitari 
després de sis anys del 
seu primer homònim 
(Temps Record, 2004). 


Com ells bé asse¬ 
nyalen, significa un 
salt de la música úni¬ 
cament infantil a un 
registre proper a qual¬ 
sevol membre de la fa¬ 
mília. A més dels es¬ 
pectacles musicals i 
les animacions de car¬ 
rer, La Tresca ha parti¬ 
cipat i continua parti¬ 
cipant de múltiples 
projectes relacionats 
tant amb la música, 
com amb l’animació i 
l’educació. Tal i com 
vam poder gaudir a les 
darreres festes alter¬ 
natives de Sants, la se¬ 


va imaginació no té 
fronteres i amb la seva 
bona tasca demostren 
fins a on és capaç d’ar¬ 
ribar un grup d’anima¬ 
ció a qui el públic es¬ 
pera. Hereus directes 
del mític Xesco Boix, 
Tamericà Pete Seeger 
o dels entranyables i 
també renovadors La 
Trinca, la banda de 
Barcelona continua 
consolidant la seva 
proposta oberta a tots 
els públics. 

David Vàzquez 


LES COOPERATIVES OBRERES 

SANTS Íïtí^Ímj M'o·sMrü «n uifctf'·ï* Harutau 




BURXANT ELS BYTES 


CINE 

Biutiful 



ALEJANDRO GONZÀ- 
LEZINÀRRITU 2010 

Uxbal és un home sol i 
malalt. Té cura de dos 
fills que a penes pot 
alimentar. Està ficat en 
negocis clandestins. 
Arrossega el passat de 
la seva relació senti¬ 
mental. Té el do de 
percebre els esperits. 
Així i tot, s’estima la 
vida i s’hi aferra amb 
tota les seves forces, 
perquè la vida és ‘biu- 
tiful’, així, tal com so¬ 
na, entranyable i entre 
les entranyes. 

El mexicà Gonzàlez 
Inàrritu ens plasma 
una història dura, com 
les tres anteriors que 
completen la seva fil¬ 
mografia, però aquí se¬ 


gurament aconsegueix 
el seu drama més rodó, 
allunyant-se aquesta 
vegada de l’encreua¬ 
ment de trames. Biuti¬ 
ful és el retrat d’un 
món (el nostre) on la 
gent, més que viure, 
sobreviu. Un collage 
de misèria vist sempre 
des del punt de vista 
d’un Javier Bardem in¬ 
qüestionable que bro¬ 
da un paper reconegut 
al Festival de Cannes i 
que, de passada, om¬ 
ple i vessa de senti¬ 
ments tot allò que era 
buidor al seu altre film 
ubicat a Barcelona, 
aquell sota les ordres 
de Woody Alien. 

Àngel Bravo 


Histotube, un canal d'història en català a Internet 


Aquest mes parlarem 
d’Histotube, un vide- 
oblog que s’ha obert 
a la xarxa. Histotube 
pretén ser un lloc de 
referència per buscar 
documentals d’histò¬ 
ria en català. Té l’es¬ 
tructura d’un blog, 
amb la diferència que 
enlloc de notícies, es 
pengen vídeos amb 
documentals d’histò- 

L 


ria. Cada documental 
té una petita descrip¬ 
ció i pot ser comentat 
i puntuat pels visi¬ 
tants del blog. Amb 
una aparença atracti¬ 
va, ofereix classifica¬ 
cions tant geogràfi¬ 
ques, com per època 
històrica o per àrea 
temàtica per localit¬ 
zar millor els vídeos. 
Quatre historiadors 


són al darrere d’a¬ 
quest portal, fet que 
denota seriositat en 
els documentals. L’es¬ 
tructura de blog per¬ 
met el seguiment per 
RSS de les novetats a 
través de lectors de 
feeds, dels quals ja he 
parlat anteriorment, 
com google reader i, 
d’aquesta manera, no 
haver de visitar la 


web cada dia per veu¬ 
re’n les novetats. 
Sens dubte, un gran 
projecte per als 
amants de la història, 
per a docents, profes¬ 
sorat i altres profesio- 
nals de la matèria. 


Bernat Costa 


Hístoïube 


■ tÈf 

Coneguem Les 

Corts- Lr 

transformació dol 



territori 

V 

Cn lj. rf*-. P 

far-» ■ ht i -.-"i i r ■ iht rrl tm: 






Ci' Premià. «aixes í>arcF. (icni 

IbI *3 422 16 13 


r rc.v-j.hfip ■ 


hodel 


Carrer Guadiana 30 

I 1-lhl·li‘··· i 1 ■li:ln h I.-1111 -|K 4 


Productes pel cultiu 

rfexterior i intçripr 

Punt de d '4-iburid 
d esprais montao-a 

Malabars; Incenscs i molt rues 

horaris 
Ja dilluns < ■- ïïub.e 

■ al ’E C? L 3 :]. 3 h à 1 Lh 

IBrcjgS rtr i To a JO: ]üh 


dPescudelía 

www.Ldk.cal 


COL·LABORA. PARTICIPA I VOTAÜ 

JA 

IQABarcelonaDecideix 

1P ABffllL 2tn ■ CONSULTA SOBRE LA INDEPENDÈNCIA 

































LA CANÇÓ 

Els diners de 
bancs i caixes 

Els diners de bancs i caixes, 
fum, fum, fum. 

Els diners de bancs i caixes, 
fum, fum, fum. 

Han parit una crisi maleïda, 
malparida, 

filla dels mercats financers, 
que han fugit amb els diners, 
fum, fum, fum. 

Allà a dalt dels governs, 
fum, fum, fum. 

Allà a dalt dels governs, 
fum, fum, fum. 

Hi ha uns politiquets, 
molt xoricets, molt xoricets, 
que als bancs donen ajuts, 
i la gent ho té pelut, 
fum, fum, fum. 

Qui dirà més gran mentida, 
fum, fum, fum. 

Qui dirà més gran mentida, 
fum, fum, fum. 

I respon el Sabater, 
el molt fuler, el molt fuler, 
de la crisi jo us trauré, 
retallades us fotré, 
fum, fum, fum. 

Un altre món és possible, 
fum, fum, fum. 

Un altre món és possible, 
fum, fum, fum. 

Veient el capital, 
com castiga el personal 
és el moment de reaccionar, 
i el sistema transformar, 
fum, fum, fum. 

Déu us do bones pensions, 
fum, fum, fum. 

Déu us do bones pensions, 
fum, fum, fum. 

Perquè si depèn de les Salgats, 
anem d’arreglats, anem arreglats. 

Els diners s’han acabat, 
pel que està jubilat, 
fum, fum, fum... 


A L'ESCALFOR 
DEL RADIADOR 


LA BELLA I LA BÈSTIA 
Bella esperava ansio¬ 
sa a la porta del cas¬ 
tell que ell tornés de 
la clínica. Aquell a 
qui havia anomenat 


bèstia baixà i se li 
acostà. Ara era un jo¬ 
ve molt bell. Ell la mi¬ 
rava amb uns ulls 
nous de color blau. El 
morro i les orelles 

punxegudes ara eren 
un nas recte i bufó i 
unes petites orelles 
rosades. «Gràcies», 
digué ella. Ell la mirà 
irritat: «Ja me les pots 


donar. Mai més tor¬ 
naré a depilar-me». 


Mireia Pui 

RACÓ HISTÒRIC _ 

La destil·leria, l'església i la fotografia (I) 


Les històries més su¬ 
coses quasi sempre 
m’arriben per casuali¬ 
tat. Preparant un lli¬ 
bre sobre la Guerra 
Civil al barri em vaig 
dedicar a fer un bui- 
datge d’informació 
sobre aquest període 
a Sants, Hostafrancs i 
la Bordeta. A molts 
llocs es parlava sobre 
la destrucció de Santa 
Maria de Sants, però 
trobar-ne més refe¬ 
rències resultava difí¬ 
cil. 

Casualment vaig 
descobrir que en Jo¬ 
sep Grogues, que ha¬ 
via sigut monitor de 
l’esplai Xiroia molts 
anys abans que jo ma¬ 
teix ho sigués, havia 
realitzat un estudi so¬ 
bre la parròrquia de la 
Mare de Déu dels Do¬ 
lors. Un estudi on que¬ 
daven al descobert 
aquests episodis que 
jo desconeixia. 

L’any 1931 mossèn 
Puig i Moliner, rector 


de la parròquia de 
Santa Maria de Sants, 
tenia una preocupació 
més administrativa 
que no pas espiritual. 
Sants havia vist créi¬ 
xer la seva població i 
a la demarcació de la 
parròquia vivien 
60.000 persones. Per 
aquesta gran quanti¬ 
tat d’ànimes el bisbat 
havia decidit seccio¬ 
nar part de la jurisdic¬ 
ció per crear una nova 
parròquia, la Mare de 
Déu dels Dolors. 

Mossèn Puig i Moli¬ 
ner veia com, amb 
aquesta nova parrò¬ 
quia, perdia el control 
del territori que anava 
del carrer Sant Medir 
a la Riera Blanca, i del 
carrer París (l’actual 
Avinguda Madrid) fins 
a les vies del tren. Ai¬ 
xí doncs, el principal 
opositor a la construc¬ 
ció va ser el rector, 
que afirmava que amb 
la nova parròquia per¬ 
dria fidels i especial¬ 


ment el que ell va de¬ 
nominar l’eixample de 
Sants. 

No era la primera 
vegada que la demar¬ 
cació de la parròquia 
es fracturava i el mos¬ 
sèn perdia feligresos. 
Ja havia perdut 8.000 
en la construcció de la 
parròquia de Nostra 
Senyora del Port, 
22.000 en la construc¬ 
ció de la parròquia de 
Sant Ramón a Coll- 
blanc i uns 10.000 
amb la construcció de 
la parròquia del Remei 
a les Corts. Però l’o¬ 
posició del mossèn no 
va poder aturar la de¬ 
cisió del bisbe Manuel 
Irutia i de la comissió 
creada per estudiar la 
creació de la nova pa¬ 
rròquia. 

Per construir l’es¬ 
glésia el bisbat va 
comprar, al carrer Be¬ 
gur, un solar i el ma¬ 
gatzem de la des¬ 
til·leria Pujol i Grau, a 
tocar del convent i 


l’escola de la Divina 
Pastora, i l’any 1934, 
sense que l’edifici es¬ 
tigués acabat, l’esglé¬ 
sia va ser consagrada. 

L’episodi clau en 
aquesta història, pe¬ 
rò, es va produir dos 
anys més endavant, 
en ple juliol de 1936. 


Sense ser-ne cons¬ 
cients i també per 
obra de la casualitat 
el futur de molts sant- 
sencs i santsenques 
estava apunt de veu¬ 
re’s estroncat. 

Agus Giralt 



Església de Santa Maria de Sants a finals del segle XIX. 


FOGONS DE TEMPORADA 


Bon nap nou! 


«Si no és per naps, 
serà per cols». Ve a 
dir que si no és per 
una cosa, serà per 
l’altra. Anteriorment 
a l’arribada de la pa¬ 
tata, el nap era el rei 
de la cuina popular 
dels Països Catalans, 
juntament amb la 
col. En tenim de di¬ 
versos tipus: el blanc, 
el de talltendre, el 
napicol, el salsafí, el 
nap negre... Us parla¬ 
ré d’aquest últim. 
Per mi és el més dolç, 
el més delicat, el més 
versàtil. La funció del 
nap en un guisat és la 
de fer de desgrei- 
xant, alhora que dóna 
aquest aroma entre 
àcid i terrós que fa 
que l’estofat quedi 


rodó. Per això queda 
tan bé combinat amb 
ànec, oca o uns peus 
de porc. Però no és 
l’única manera que el 
podem consumir. A 
part de ser un dels tí¬ 
pics ingredients de 
l’escudella també ens 


el podem menjar cru. 
Si el pelem i el lami¬ 
nem ben finet el po¬ 
dem degustar a l’a¬ 
manida amb un raig 
d’oli del bo o fins i 
tot amb una vinagre- 
ta de mostassa. 


La recepta: 
ànec amb 
nap negre 

INGREDIENTS 

1 ànec trossejat 
1 ceba 

1 porro 

2 tomàquets 

200 ml de vi ranci 
4 naps negres 
Una branca de fari¬ 
gola 

Una picada d’a¬ 
metlla, all i julivert 
Oli, sal i pebre. 

ELABORACIÓ 

Salpebreu l’ànec i 
enorrossiu-lo en oli 
coent. Retireu-lo del 
foc i feu un bon so¬ 
fregit amb ceba i po¬ 
rro tallats finets, i 
una mica de tomà¬ 
quet sense pell, dei- 
xeu-lo reduir. Mulleu 
el sofregit amb vi 



ranci i torneu-hi a 
afegir l’ànec. Cobriu- 
ho amb aigua, afegiu- 
hi una branca de fari¬ 
gola, abaixeu el foc i 
que faci xup-xup una 
bona estona fins que 
l’ànec comenci a aga¬ 
far la melositat ade¬ 
quada (una horeta de 
foc). A 20 minuts per 
acabar la cocció afe- 
giu-hi els naps pelats 
i tallats a rectangles 
(2x2x4 cm aprox.). 
Just abans d’apagar 
el foc addicioneu-hi 
la picada mullada 
amb un bri de vi ran¬ 
ci. Deixeu que acabi 
d’amalgamar tot ple¬ 
gat i gaudiu-ne. És un 
plat tant vell com sa¬ 
vi. Bon any nou i bon 
profit! 

Núria May Masnou 




Cap balcó sense pancarta 

En moviment 


NORMA FALCONI: 

«La integració no 
es fixa per mitjà de lleis» 



Norma Falconi durant una mobilització de Papers per Tothom. ARXIU 


EL RACÓ DEL CASAL 


Sentenciats 


Casal Independentista de Sants 

El Suprem ha donat un dun'ssim 
cop al model d’immersió lingüística 
vigent des dels anys 80. Un model 
aprovat per majoria absoluta al Par¬ 
lament i assimilat pel Ministeri d’E¬ 
ducació. La sentència obliga al Go¬ 
vern a «garantir el castellà com a 
llengua vehicular en l’ensenya¬ 
ment», entre altres imposicions. 

Arribats a aquest punt, seria bo 
recordar quins són els motius pels 
quals es va proposar la immersió 
lingüística, model lloat des d’orga¬ 
nismes nacionals i internacionals. El 
conjunt de la comunitat educativa 
entén que l’ensenyament en català 
és un element indestriable del mo¬ 
del d’escola integradora i inclusiva. 
Així, la utilització vehicular de la 
llengua pròpia, no va en contra la 
llibertat lingüística de ningú, sinó 
que garanteix precisament aquesta 
llibertat lingüística a partir del seu 
coneixement. 

En d’altres models (Galiza i País 
Valencià) s’ha vist la regressió de la 
llengua pròpia conseqüència de 
mantenir el castellà com a llengua 
comuna. Cal destacar que l’informe 
Pisa ha demostrat que la competèn¬ 
cia lingüística en llengua castellana 
dels alumnes catalans és superior a 
la dels espanyols. Una mostra més 
de l’eficàcia del nostre model d’im¬ 
mersió lingüística. 

Aquesta sentència no farà res 
més que atiar la confrontació i la se¬ 
gregació, sobretot amb la població 
migrant i suposa una escalada més 
en la lluita per aconseguir la substi¬ 
tució lingüística i imposant el caste¬ 
llà com a llengua única i oficial a Ca¬ 
talunya. Sobretot, quan l’ús social 
del català es troba en minoria. Per 
tot això, pensem que cal aturar 
aquesta nova agressió. Cal que en¬ 
tre totes iniciem una campanya de 
desobediència que impossibiliti l’a¬ 
plicació d’aquesta sentència. Cal 
que ens mobilitzem davant d’in¬ 
tents de privatitzar i d’imposar del 
castellà a les escoles. 


Llegiu l’article complet a: 
http://barrisants.org 


la burxa va parlar amb 
Norma Falconi, membre de 
l'ONC Papers i Drets per 
Tothom, organització que 
lluita pels drets dels estran¬ 
gers a Catalunya i Espanya. 

Gastón Córdoba 

Sants 


Hi ha una verdadera representació 
dels immigrants dintre dels partits 
polítics? 

Des de Papers per Tots veiem que cap 
partit polític posa la integració en el 
seu pla de treball, malgrat ser un te¬ 
ma recurrent. La crisi econòmica, la 
falta de treball és culpa dels immi¬ 
grants. La immigració dóna als partits 
catalans i espanyols la possibilitat de 
créixer en vots sempre que es crimi¬ 
nalitzi. A més, hi ha un doble discurs, 
perquè davant la ciutadania s’exigeix 


la integració dels immigrants, i davant 
d’aquesta mateixa ciutadania es plan¬ 
teja que som un obstacle per a la inte¬ 
gració i la convivència. La integració 
no es fixa a través de lleis. Espanya és 
un dels països que mes emigració ha 
tingut. És a dir, s’ha oblidat la pròpia 
història i ara es fa aparèixer els immi¬ 
grants com a marcians que volen con¬ 
quistar, envair i calcigar les tradicions 
d’aquest país. Nosaltres venim a tre¬ 
ballar i ens costa moltíssim complir 
els requisits d’un ciutadà català. 
Quins paràmetres tenen per dir que 
no desitgem integrar-nos, quan els 
immigrants hem après a parlar el cas¬ 
tellà i el català? Qui no vol parlar el ca¬ 
talà és la Camacho, no els immi¬ 
grants. 

La crisi està afectant de moltes ma¬ 
neres els immigrants... 

Tenim un grup de mares que tot i te¬ 
nir papers i estar integrades en aques¬ 
ta societat, quan els ha tocat buscar 


guarderia per als fills les han posat en 
llista d’espera per dos anys. Després 
d’aquests anys no els han donat plaça 
a una llar d’infants pública sinó a una 
concertada, on cobren de 270 a 300 
euros. I aquestes mares no poden pa¬ 
gar. No obstant això, diuen que ens 
donen les ajudes. Moltes d’aquestes 
mares tampoc van rebre les ajudes 
per naixement. 

Com actua Papers amb els CIE? 

Des de la nostra organització obser¬ 
vem que no n’hi ha prou amb fer pe¬ 
tits programes de sensibilització sinó 
que cal programar visites amb la gent 
que està més compromesa amb els 
CIE. Deixem la nostra targeta perquè 
aquells que estan a l’interior ens tru¬ 
quin i ens diguin si tenen familiars, 
amics, coneguts, advocat... Nosaltres 
contactem amb ells i veiem quines 
possibilitats tenim per presentar la 
documentació que es requereix per 
evitar les expulsions, i parlem amb els 


familiars de forma tranquil·la i objec¬ 
tiva sobre les opcions que té aquesta 
persona de quedar-se o no. En alguns 
casos, hem detingut una expulsió 
quan ja estava a punt d’entrar a l’avió 
a Madrid. Però en la majoria de casos 
no es pot. I aquells que han volgut 
mostrar la seva situació dins dels CIE 
han rebut pallisses o se’ls ha posat 
drogues al menjar. En aquest sentit 
estan en una situació de desavantatge 
perquè no poden dir el que els passa. 
Encara que la Llei d’estrangeria diu 
que poden entrar els mitjans de co¬ 
municació i les ONG, fins ara no hem 
tingut la sort que se’ns permeti d’en¬ 
trar. Sabem que aquests centres no 
són llocs de detenció tal com diuen la 
llei i el propi govern. Són realment 
presons. 

Una situació que els mitjans de co¬ 
municació no mostren. 

Hem contactat amb la premsa, però a 
la premsa espanyola no els interessa, 
i si fan un article, ha de ser en tercera 
persona i assenyalant problemes su¬ 
posadament naturals dels immi¬ 
grants. L’única vegada que va sortir 
un trist article dels CIE va ser a la 
premsa llatinoamericana on s’asse¬ 
nyalava com es tractava els detinguts. 
No és un tema que aparegui sistemà¬ 
ticament, ni està a l’ordre del dia de 
les agències de comunicació. 

Quines noves activitats teniu pre¬ 
vistes? 

Hem tancat l’any amb l’arribada dels 
49 bengalins amb qui havíem treba¬ 
llat des de Melilla. Set d’ells els van 
dur amb avió militar a Bangladesh. 
Els altres 42 van sortir lliures. Vam fer 
una campanya per mantenir-los aquí 
junts i perquè puguin tramitar els 
seus papers. Per nosaltres l’objectiu 
de deixar-los en llibertat es va com¬ 
plir. Al gener començarem el segui¬ 
ment dels presos del CIE i s’acosten 
les eleccions, i les tasques internes de 
la nostra organització. Volem fer tam¬ 
bé un muntatge electoral per les elec¬ 
cions municipals del 2011. 

Sortiran amb el suport d’un partit? 

Ho discutirem. Perquè suposadament 
el que tenen papers poden votar d’a¬ 
cord amb els convenis bilaterals amb 
Espanya, però poca gent pot excercir 
el dret de vot. 

Del ‘queer’ a la publicació borda 



Un dels cartells del col·lectiu Brot Bord. INTERNET 


L'accent bord és la revista 
per internet que, periòdica¬ 
ment, publica l'assemblea 
del Brot Bord, organització 
antipatriarcal dels Països 
Catalans. 

BROT BORD 

Superficialment pot semblar un fanzi- 
ne d’humor. El disseny del títol pren 
com a referència la publicació L’Ac¬ 
cent, i els titulars que es mostren en 
portada tracten notícies falses de l’es¬ 
til «El Papa de Roma s’equivoca de 
ciutat», «El programa de TV3 Banda 
ampla reobre el debat sobre l’hetero¬ 
sexualitat» o «El mot bord surt al car¬ 
rer». Segurament, es tracta d’una for¬ 
ma de cridar l’atenció, amb una certa 
controvèrsia, per seguir-ho fullejant. 
Un cop passem la portada, entrem en 
tot un univers creat a partir de perso¬ 
natges i pseudònims que escriuen so¬ 
bre sexe, gènere i opció sexual. El 
Brot Bord ha aconseguit, seguint 
aquesta recepta, una publicació que 
apropa el discurs sobre sexualitat des 
d’una vessant política antipatriarcal 
sense perdre un nivell d’humor i en¬ 
giny que ajuden a explicar-ho d’una 
forma més simpàtica, planera i clara. 

QUÈ Hl TROBAREU 

A les seves pàgines, podem trobar ar¬ 
ticles que parlen sobre la criminalitza- 
ció mediàtica del cruising, el tracta¬ 
ment de la transexualitat com a malal¬ 
tia, la sexualitat a través d’internet o 
per difondre dissenys i cartells d’actes 
de l’organització i de la lluita antipa¬ 
triarcal. Entre les seves seccions po¬ 
dem trobar Les espurnes bordes, una 
crònica de situacions quotidianes 
que emmascaren homofòbia i sexis- 
me, i com desemmascarar-ho. Podem 
trobar, també, poesia BDSM, recoma¬ 
nacions de material antipatriarcal o 
un manual de cinc punts bàsics per 
una interacció respectuosa entre la 
diversitat d’identitats sexuals. 

ARGOT PROPI 

En una de les seccions fixes, s’explica 
el perquè de la paraula bord. Sota el 
nom de la Tieta, s’amaga una apassio¬ 
nada de la llengua que ha creat un ta¬ 
ller sobre argot bord, i en el qual es 
pot participar a través de 
http://argotbord.blogspot.com. Co¬ 
mencem pel principi. La paraula 
bord és la traducció en català de la 
paraula anglesa queer, que significa 
estrany, desviat i improductiu. L’ac¬ 
cepció més emprada de la paraula 
bord es refereix al regne vegetal. 
Quan es parla d’un arbre erm, par¬ 
lem d’un arbre que no pot donar 
fruits o que els que dona no són 
bons. La paraula també és aplicable a 
animals, persones o situacions. En 
aquest cas, es va trobar aquesta pa¬ 


raula (bord) per parlar del moviment 
queer des de la nostra realitat. Aquest 
moviment va néixer a l’entorn dels 
moviments socials. Sota la idea de 
qüestionar les identitats sexuals i de 
gènere, es pren aquesta paraula, de 
connotacions despectives, per capgi¬ 
rar-ne el valor. Al reivindicar-se com a 
persones queer, i a través de la per- 
formance, el moviment ha fet arribar 
el seu discurs de forma trencadora i 


directa. 

El consultori de la Doctora Maeso 
és una altra de les seccions estables 
de la revista. Sota la ficció d’una psi¬ 
quiatra reconeguda, podem llegir 
cartes, opinions i consells sobre te¬ 
mes referents al sexe o al gènere, 
com l’«Oda al sexe lent» (vegeu el re- 
quadre). 

PROJECTE DE FUTUR 


Aquest novembre s’ha presentat la ter¬ 
cera publicació de L’Accent Bord, i es¬ 
tà previst donar continuïtat al projec¬ 
te: ben aviat, el quart número. Pot ser 
complicat trobar un exemplar en pa¬ 
per de la revista, tot i que es poden 
trobar en els actes de l’organització. El 
més senzill és entrar a la pàgina web i 
consultar totes les publicacions. 


Més informació a: 
http://brotbord.blogspot.com 


Oda al sexe lent 


Estimades amigues, 

Avui decideixo convertir 
aquest espai en una oda al sexe 
lent. Si, al sexe lent, un petit 
reducte de resistència a l’ofen¬ 
siva neoliberal. Al sexe lent, 
per plantar cara al reconeixe¬ 
ment social de les relacions 
basades en imputs quantitatius 
i consumistes. El sexe lent, 
aquell en què l’afecte pot aflo¬ 
rar en les relacions sexuals 
sense, per això, respondre a 
esquemes clàssics d’estimació. 
Aquell que no és dictat pels 
pilars del capitalisme desenfre¬ 
nat on els cossos són béns de 
consum i l’hedonisme, l’ordre 
del dia. 

Potser heu sentit a parlar de 
la neurosi postmoderna. Es 
tracta d’un estat psicològic 
derivat dels models de treball i 
de ritme de vida de les socie¬ 
tats occidentals. Un estat psi¬ 
cològic en el qual s’observa un 
nivell elevat d’estrès, incertesa 
i insatisfacció. La malaltia més 
estesa a la nostra societat, 
vaja. Allò que ens passa a 
totes; en certa mesura, hi 
estem immerses. 


Es, indubtablement, a causa 
d’aquest estat que sovint ens 
trobem en una búsqueda de 
plaer ràpid, fàcil, i sense 
esforç. És un dels pilars que 
sustenta el consumisme, i fa 
que sovint s’utilitzin els cossos 
com a béns de consum. Deguda 
la neurosi postmoderna (deriva¬ 
da del sistema neoliberal) el 
sexe sovint és utilitzat com una 
descàrrega, una teràpia ràpida, 
agressiva, animal i d’una tea¬ 
tralitat violenta. 

Pel que fa al reconeixement 
social, sabem que les conduc¬ 
tes quantitatives, frívoles i 
d’esquemes fal·locèntrics i 
orgasmocèntrics cada cop gau¬ 
deixen de més simpatia en 
molts entorns, i, especialment, 
en els de proliferació de nego¬ 
cis específics de consum -direc¬ 
te o indirecte- sexual. 

No es tracta d’una crítica 
punyent cap a les conductes 
sexuals de la nostra societat, 
sinó a la incapacitat que mos¬ 
trem habitualment per mante¬ 
nir models menys salvatges. 

Desitjo fermament que ningú 
confongui el meu discurs amb 
una moral reprimida, mancada 


de passió, libido i luxúria. La 
meva intenció és fer una oda al 
sexe lent (aquell que no gau¬ 
deix de tanta simpatia ni reco¬ 
neixement social) perquè consi¬ 
dero que és necessari -i podem- 
aprendre a assaborir els plaers 
de la nostra sexualitat, sense 
continuar alienats a la ferocitat 
i desfici del model de consum 
que ens imposen. 

No es tracta d’eliminar lasci- 
vitat ni provocació. Es tracta 
d’entendre que el plaer sexual 
no és merament orgasme. Es 
tracta d’una plena dedicació al 
plaer. No es tracta de passivi¬ 
tat, sinó de l’activa convicció 
de fer una oda al sexe lent, 
aquell que s’estimula amb tots 
els components de l’atracció, 
aquell que estripa els esquemes 
del patriarcat i el capitalisme, 
aquell que busca passions, 
aquell que pot ser encantador i 
tendre, aquell que és orgàsmic 
per si mateix, aquell que ens 
pot curar de la neurosi, aquell 
que hem d’aprendre a gaudir, 
conjuntament, aquell que 
abandona l’autodestrucció, que 
ens satisfà i ens fa fer odes al 
sexe lent. 


LA BORDETA 
MON AMOUR 


Can Bati Ió: 
pengeu pancartes 
als balcons 


Comissió Veïns de la Bordeta 



Des de la Plataforma Can Batlló 
afrontem ja lïnici de l’any en què 
alliberarem l’espai. La data: l’l de 
juny de 2011. Com: ja ho avisarem. 

Ara, però, el que toca és fer veu¬ 
re a tothom que vulgui mirar que el 
barri sencer necessita recuperar 
aquest espai per tenir accés a tots 
els equipaments que ens calen: un 
institut, una escola, una biblioteca, 
un Centre d’Atenció Primària, un 
centre cívic, un casal d’entitats, un 
equipament per la gent gran, un 
nou camp de futbol amb herba, un 
poliesportiu, lloc per aparcar, i tam¬ 
bé pisos adaptats i vivenda social 
per als nostres joves i per a la nos¬ 
tra gent, a qui la crisi està pegant 
fort. 

I ja ho hem dit moltes vegades: ja 
no hi ha d’haver ni més demores ni 
marxa enrere. Portem més de 14 
anys en aquesta campanya per Can 
Batlló, des d’aquella primera assem¬ 
blea a Sant Medir on vam conjurar- 
nos tots plegats per tirar endavant. 

El primer pas que demanen als 
veïns és que passat festes farceixin 
els seus balcons amb les pancartes 
que la Plataforma per Can Batlló es¬ 
tà preparant. Amb aquelles, o amb 
les pancartes que vosaltres vulgueu 
fer amb el lema que més us plagui. 
Només cal que feu esment a Can 
Batlló. 

Les pancartes, en plàstic resis¬ 
tent i serigrafiades en impremta, fe¬ 
tes per la comissió, per qui estigui 
interessat, les podeu anar a buscar a 
les botigues o espais que us indi¬ 
quem a continuació. El preu és de 
10 euros, però si algú va fotut de ca¬ 
lés que no es quedi sense pancarta, 
que la reculli igualment i ja la paga¬ 
rem entre tots. 

Les podeu trobar als següents es¬ 
tabliments: 

• Centre Social de Sants: al carrer 
Olzinelles, 30. 

• Pastisseria Polo: al carrer Consti¬ 
tució, 38. 

• Papereria Mani: al carrer Mossèn 
Amadeu Oller, 34. 

• Granja la Pruna: al carrer Súria, 6. 

• Boutique Stock: al carrer Ba- 
dal, 58. 

Cu Itu ra 


Tió popular 
a l’Espanya 
Industrial 


Un any més, el Casal 
Independentista de Sants 
Jaume Compte va organitzar 
un matí per als més petits i 
petites del barri. 

Irene Jaume Gambin 

Sants 


Dissabte 18 de desembre es va orga¬ 
nitzar, per quart any consecutiu, el Ca¬ 
ga Tió popular al parc de l’Espanya In¬ 
dustrial. Dut a terme pel Casal Inde¬ 
pendentista de Sants Jaume Compte. 
Durant el matí molts nins i nines del 


barri van poder gaudir d’una jornada 
festiva i reivindicativa al parc. Aquest 
acte serveix, també, per no perdre les 
tradicions més arrelades de la cultura 
catalana, que sembla que a poc a poc 
es van bandejant en beneficit d’altres 
tradicions que vénen de lluny. 

L’acte va comptar amb la presència 
d’Oriol Canals, que va amenitzar la 
jornada amb música i, mentre els nins 
i les nines feien cagar el Tió, ell canta¬ 
va la popular cançó acompanyat d’u¬ 
na guitarra. Abans de començar, però, 
els més petits i petites van poder 
construir els seus propis tions petits, 
amb el material que va posar a la seva 



Les criatures es van endur les llaminadures que els va cagar el Tió. ALBERT GARCIA 


disposició l’organització. 

Des del Casal Independentista es¬ 
tan molt satisfets de la jornada, ja que 
més d’un centenar de criatures van 
poder gaudir de l'acitivitat. 

TIÓ REIVINDICATIU 

Al final de la jornada va aparèixer la 
cercavila reivindicativa del CSA Can 
Vies al parc de l’Espanya Industrial, 


que havia recorregut tot el barri per 
donar a conèixer la situació en què es 
troba el centre social autogestionat, 
com a conseqüència de la demanda 
interposada per TMB. Els membres 
de la cercavila van pujar a l’escenari 
per explicar la situació del centre so¬ 
cial i, finalment, van fer cagar el tió, 
com totes les criatures que ja ho ha¬ 
vien fet durant tot el matí. 


Lloguers abusius als camps 

Els presidents de més d'una 
desena d'entitats esportives 
de Sants-Montjuïc s'uneixen 
per reivindicar uns preus 
més econòmics per als 
camps de futbol. 

Redacció 

Sants 


Els presidents dels clubs de Poble 
Sec, Zona Franca, Montjuïc, Sants, 
Hostafrancs i la Bordeta s’han unit 
per demanar al Districte que abaixi 
els preus del lloguer de les ins¬ 
tal·lacions esportives. Aquest 
col·lectiu es queixa perquè el preu 



La Bàscula és un dels camps al qual s’hi va instal·lar gespa artificial. INTERNET 


s’ha triplicat en comparació a l’any 
2009: abans pagaven 13 euros per 
entrenament i 25 per partit, mentre 
que ara n’estan pagant 40 i 90, res¬ 
pectivament. Els clubs denuncien 
que no poden assumir i mantenir 
aquesta despesa. 

L’excusa de la pujada de preus va 
ser la instal·lació de gespa artificial 
a dos camps de futbol, però els pre¬ 
sidents no hi estan d’acord, per- 
quèmalgrat la millora de la gespa, 
les zones de vestidors i graderies 
continuen en males condicions. 

Aquest manifest l’han signat la 
Gimnàstica Iberiana, el Port Atlètic 
Club, la Societat Esportiva Mercat 
Nou Magòria, l’Atlètic la Palma, l’A- 
PA Poble Sec, Atlètic Poble Sec, la 
UE Poble Sec, la Zona Franca Club 
de Futbol, l’Sparta Club de Futbol, 
Libèria, l’Equipo JA, el Warriors 
Club de Futbol i el Club de Futbol 
Mercat de Sant Antoni. 


Cinquè 
certamen 
de contes 
antiautoritaris 

Irene Jaume Gambin 

Sants 


Un any més, el col·lectiu llibertari Ne¬ 
gres Tempestes convoca aquest certa¬ 
men literari, en el qual els contes han 
de promoure els valors anarquistes i 
han d’estar redactats en català, ja que 
un dels objectius bàsics és «promou¬ 
re’n l’ús (del català) i deixar enrere els 
complexos». Es valorarà que els contes 
siguin inèdits, tot i que no és impres¬ 
cindible, però sí que han de ser crea¬ 
ció de l’autor i han de tenir una exten¬ 
sió d’aproximadament 13-500 caràc¬ 
ters. El col·lectiu Negres Tempestes es 
farà càrrec de la publicació dels con¬ 
tes, en fúnció de les característiques 
dels retals, i inclourà un pròleg i els 
textos que s’ajustin als requisits del 
certamen; igualment, el col·lectiu es 
responsabilitza de la distribució, fent 
arribar el material les llibreries i distri¬ 
buïdores que trobi oportú. 

A part dels relats també es poden 
presentar il·lustracions, que acompa¬ 
nyaran els relats que es presentin i han 
de seguir i promoure els mateixos va¬ 
lors que els relats. 

El premi serà la publicació del relat 
dins el recull de contes, ja que el cer¬ 
tamen no pretén «potenciar la compe¬ 
titivitat». And doncs, cada participant 
rebrà una còpia del recull. 

Les obres s’han d’enviar a anarco- 
contes@gmail.com o, si no es disposa 
de connexió a internet, s’acceptaran 
els contes que es facin arribar mitjan¬ 
çant correu postal al carrer Maria Vic¬ 
tòria, 10, 08014 (a nom de Negres 
Tempestes). 

El llibre serà publicat sota una lli¬ 
cència de Creative Commons de reco¬ 
neixement no comercial sense obres 
derivades 2.5. 


Més informació: 
www. negrestempestes. org 


Cooperes o competeixes 


E l dimarts 28 de desembre al 
vespre al Casal Independen¬ 
tista de Sants, gairebé una 
quarantena de persones alça¬ 
ren i entrexocaren les copes 
de cava per celebrar l’aparició de la nove¬ 
tat editorial de La Ciutat Invisible: Les co¬ 
operatives obreres de Sants: Autoges¬ 
tió proletària en un barri de Barcelo¬ 
na (1870-1939). 

Després d’una breu presentació, 
on s’expressà l’agraïments a totes les 
persones que han fet possible l’edició 
d’aquest treball, s’explicà l’estructura 
de l’obra i el projecte editorial de La 
Ciutat Invisible. 

Aquest nou projecte ha estat realit¬ 
zat gairebé íntegrament per l’equip 
de la cooperativa que ha assumit 
col·lectivament la investigació, l’auto- 


Les coope¬ 
ratives 
obreres de 
Sants 


Projecte Barri 
Cooperatiu 


ria, el procés d’escriptura, la recerca 
gràfica, l’edició, la correcció, l’edició, 
el disseny i la maquetació. 

Aquesta presentació tant sols vol 
ser el tret de sortida d’un seguit d’ac¬ 
tes de difusió de l’obra que es realit¬ 
zarà per barris i pobles a partir de fi¬ 
nals de gener. 

Les cooperatives obreres de Sants 
és el segon llibre publicat per La Ciu¬ 
tat Invisible i continua la investigació 
encetada amb l’exposició Memòria 
Cooperativa. Ambdues iniciatives 
s’emmarquen en el treball de recerca 
i divulgació del moviment cooperatiu 
que, sota el nom Projecte Barri Coo¬ 
peratiu, s’ha desenvolupat els darrers 
dos anys a Sants mitjançant jornades 
temàtiques, tallers formatius i edició 
de materials, entre d’altres activitats. 



Un dels autors del llibre durant la presentació. A finals de mes es farà una altra més for¬ 
mal a la Nova Obrera. ORIOL RIG 0 LA 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre immediat, de les problemàtiques actuals, tant socials com 
país, des de Salses a Guardarmar i des de Fraga a Maó. Des de ecològiques i econòmiques, i dels moviments populars que 


la burxa volem contribuir a la coneixença del nostre passat ens fan avançar. 



A la mateixa hora que es celebrava el claustre, unes 200 persones es manifestaren pel campus de la UAB en contra de les retallades. MARC MIRAS 


Màniga estreta per 
a les consultes... 



Felip Puig, va 
anunciar que neu¬ 
tralitzaria el codi 
ètic dels Mossos 
d’Esquadra i que 
estudiaria l’elimi¬ 
nació de les cà- 
meres a les co¬ 
missaries. 


El claustre de la UAB 
no dóna suport a la 
política de retallades 


S'aprova l'informe de la 
rectora que marca les línies 
generals de la política de la 
Universitat per només un 
vot de diferència i amb 24 
abstencions. L'equip de 
Covem no aconsegueix el 
quòrum necessari per 
aprovar la reforma d'esta¬ 
tuts de la Universitat amb 
què s'havien d'adaptar a la 
LOU. D'altra banda, s'han 
aprovat 12 de les 16 pro¬ 
postes presentades pel per¬ 
sonal d'administració i 
recerca i els estudiants a 
través de mocions. 

Coordinadora 
d’Assemblees de Facultat 

Bellaterra 


El primer claustre del curs de la 
Universitat Autònoma de Barcelo¬ 
na, celebrat el dijous 16 de desem¬ 
bre, va finalitzar amb una mostra 
clara del descontentament de la co¬ 
munitat universitària amb les políti¬ 
ques dutes a terme fins al moment 
per l’equip de govern encapçalat 
per Ana Ripoll. El primer punt de 
l’ordre del dia, l’aprovació de l’in¬ 
forme elaborant per la rectora so¬ 
bre les línies generals de la política 
de la Universitat, va ser aprovat per 
un sol vot de diferència: 84 vots a 
favor, 83 en contra, 24 abstencions 
i un vot nul. 

OPOSICIÓ PER PART DEL PAS, 

EL PDI I L’ALUMNAT 

Aquest descontentament es deu a 
les polítiques de retallades laborals 
al Personal d’Administració i Ser¬ 
veis (PAS) i el Personal Docent In¬ 
vestigador (PDI), a més de l’aug¬ 
ment de taxes als estudiants i doc- 
torants. Unes retallades que l’equip 
de Govern va iniciar el curs passat 


amb el Pla de Racionalització i Mi¬ 
llora (PRIM) i que enguany ha 
agreujat amb el Pla de Xoc. Aquest 
darrer pla contempla algunes me¬ 
sures com la reducció dels serveis 
de manteniment o neteja, l’aug¬ 
ment de taxes als estudiants de 
màster extracomunitaris, l’obligato¬ 
rietat del pagament de 70 euros per 
l’ús del campus virtual o les reduc¬ 
cions dràstiques en la despesa vin¬ 
culada a substitucions del personal 
d’administració. 

Precisament per fer front al Pla 
de Xoc els diferents sectors de la 
comunitat universitària, agrupats a 
través de la Plataforma contra el 
PRIM, van presentar fins a 16 mo¬ 
cions al claustre per tal de frenar al¬ 
gunes de les mesures. D’aquestes 
16 mocions, se n’han arribat a ac¬ 
ceptar fins a 12. 

LA RECTORA NO ACONSEGUEIX 
EL SUPORT NECESSARI 

Un cop feta la votació de les mo¬ 
cions, que es va fer amb vot secret i 


després de 16 presentacions, s’ha¬ 
via de celebrar un claustre extraor¬ 
dinari on ratificar la reforma de 
l’estatut. La majoria de represen¬ 
tants al claustre, però, han marxat 
amb una clara voluntat d’impedir el 
quòrum necessari per aprovar-lo. 

D’aquesta manera, la rectora no 
només ha rebut un vot de càstig en 
l’informe, sinó que no ha pogut va¬ 
lidar aquesta modificació. Una re¬ 
forma que contempla l’adaptació 
de l’estatut a la LOM-LOU (Llei or¬ 
gànica de modificació de la Llei d’u¬ 
niversitats). 

200 PERSONES ES MANIFESTEN 
PEL CAMPUS 

Mentre se celebrava el claustre, 200 
persones es van manifestar des de 
la Facultat de Ciències i Biociències 
fins a la porta del rectorat per tal de 
mostrar el seu rebuig a la política 
de retallades i donar suport als re¬ 
presentants de la comunitat univer¬ 
sitària que defensaven les mocions. 

Al final de la manifestació, mem¬ 
bres del PAS, el PDI i els estudiants 
van explicar com afecta a cadascun 
dels sectors el Pla de Xoc i com 
s’estava desenvolupant el claustre. 


Més informació: 
http://cafuab.wordpress.com 


SOLIDARITAT 


18 anys sense 
Pedro Àlvarez 

La matinada del 15 de desembre 
del 1992 la vida del Juanjo i la 
Carme va canviar per sempre més. 
El seu fill va ser assassinat. D’ençà 
aleshores que busquen justícia i el 
dia 15 de cada mes repeteixen 
una cerimònia amb què intenten 
donar sentit a aquesta dolorosa 
lluita. 

Pedro Àlvarez era un jove de 
L’Hospitalet de Llobregat que va 
ser assassinat d’un tret al cap per 
un policia nacional, i des de lla¬ 
vors la seva família reclama justí¬ 
cia. Els fets es remunten al desem¬ 
bre de 1992, quan Pedro acom¬ 
panyà la seva xicota a casa seva. 
Un cotxe a gran velocitat quasi 
atropella la jove, fet que provocà 
que Pedro increpés el conductor i 
que aquest, amb actitud desafiant, 
acabés agafant la pistola i dispa- 
rant-lo. El policia (José Manuel 
S.F.), fou detingut però posat en 
llibertat. 

Enguany, s’ha estrenat el docu¬ 
mental Flores para Pedro, on es 
relata la llarga lluita que durant 
tants anys ha dut a terme la família 
del jove. 

Després de 18 anys, encara no 
s’ha fet justícia. 



Sants-Montjuïc 

Decideix 




OQUL·íLijça., ta reGoma» t:jl a is. 

í-an^ulU jpc-iKLLsr Se EírceOoaí., CL·íí., 
ei iisLrLcLe -ssLrons nou. espai wh. 

MUJERES PA'LANTE: 

«El primer 
objectiu és 
que les dones 
migra nts 
arribin a un lloc 
on se sentin 
escoltades» 


Parlem amb la Dinora 
Velasco i la Nazarena 
Romeu, membres del 
col·lectiu Mujeres Pa'lante, 
l'associació de dones llatino¬ 
americanes amb seu al 
carrer Llobregat, 62, que des 
de 2008 participa de La 
Casa Sense Fronteres del 
barri de Collblanc. 

Ivan Miró/Elba Mansilla 

Sants 


Què ha representat per vosaltres 
l’experiència de venir a viure a 
Catalunya? 

Nazarena: Migrar és una experiència 
complexa i dura en tots els seus as¬ 
pectes. Tu véns amb una idea, amb 
una sèrie de projectes i quan arribes 
t’adones que la realitat és una altra. 
Tots el migrants fem un dol en arri¬ 
bar, pel xoc entre tots els projectes 
amb què arribem i el contrast amb la 
realitat, que mai no és com te l’imagi- 
naves. 

Dinora: Creuar fronteres ha fet 
que deixem enrere moltes coses, pe¬ 
rò també ens ha permès de guanyar 
moltes de noves, és una experiència 
de vida que anem adquirint amb el 
nostre quefer quotidià. 


Penseu que la immigració femeni¬ 
na té unes característiques especí¬ 
fiques? 

D: Malgrat hi ha un seguit de circums¬ 
tàncies que ens afecten a tots els mi¬ 
grants, pel fet de deixar la família, el 
país d’origen i la vida enrere, un cop 
aquí el fet de ser home o dona condi¬ 
ciona molt. Una dona pot fer servir i 
recolzar-se en alguns serveis pensats 
específicament per a ella, espais de 
treball i de socialització. Una dona, 
quan pateix solitud, aïllament, pot 
adreçar-se a un centre o punt d’infor¬ 
mació. D’altra banda, existeix el feno¬ 
men de la disfunció familiar per cau¬ 
sa de la migració, que representa una 
sèrie de reajustaments. 

«Véns amb una 
sèrie de projectes 
i quan arribes 
t’adones que la 
realitat és una 
altra» 

Hi ha hagut un volum important 
de dones que han migrat, i d’homes, 
avis, àvies o filles grans que s’han ha¬ 
gut de fer càrrec de la família. I això 
causa un doble patiment a la persona 
que està aquí. 



Dinora Velasco i Nazarena Romeu a la Casa sense Fronteres. IVAN MIRÓ 


Quines són les mancances que 
observeu als barris d’acollida? 

N: El circuit de relacions i la difusió 
de les convocatòries queden molt li¬ 
mitades al públic de l’espai concret. 
Pensem que cal obrir una mica més i 
que realment es conegui que qualse¬ 
vol persona pot anar aquí o allà, fer 
un taller o un curs, que podem apun- 
tar-nos-hi. 

D: A més, perquè una persona mi¬ 
grada participi d’algun espai, és fona¬ 
mental que hi hagi un precedent 
identificatiu. Malgrat saber que l’ajun¬ 
tament o una entitat ofereixen una sè¬ 
rie de serveis, la situació d’insegure¬ 
tat en què es troba, fa que anar a un 
espai a informar-se i participar sigui 
molt difícil si no va acompanyada, a 
no ser que sàpigua que una amiga ja 
ho ha fet abans. 

De fet, Mujeres Pa’lante neix per 
obrir un punt de trobada, un espai 
d’acollida. Vindria a omplir el buit 
que hi ha per fer el pas entre els re¬ 
cursos existent i l’acompanya¬ 
ment, tot i que després hagueu di¬ 
versificat la vostra activitat i feu 
moltes altres coses. 

N: A partir del col·lectiu Maloka, es 
planteja el projecte com una resposta 


a la necessitat d’acompanyament a les 
dones de la ciutat. El primer objectiu 
és que les dones arribin a un lloc on 
sentir-se escoltades, un punt a partir 
del qual començar a teixir xarxes. 

Després, ens hem anat plantejant 
altres objectius: tenim una advocat 
que ens orienta en el que es pot fer 
per aconseguir els papers; tenim un 
acompanyament terapèutic per fer 
front a situacions de tristesa, depres¬ 
sió, solitud; i també tenim un àrea 
d’inserció laboral. Aquestes són les 
tres vies en què estem treballant, pe¬ 
rò la més important és la de generar 
un espai en el qual una se senti rebu¬ 
da, acollida. 

«La cooperativa 
tindrà la funció 
de reforçar 
rautoestima» 

L’últim repte que us heu plantejat 
és la constitució d’una cooperativa 
de treball, en quin punt es troba 
aquesta iniciativa? 


D: És un projecte que ha sorgit per la 
necessitat de treballar, i de trobar una 
feina digna, amb una jornada raona¬ 
ble, on no hi hagi una vulneració sis¬ 
temàtica de drets pel fet de no tenir 
papers. És també una aposta per la 
nostra capacitat intel·lectual, moral, 
psicològica i física. Volem desenvolu¬ 
par-la en tres àmbits: la neteja, la cura 
de persones grans i el reforç escolar. 
Estem avançant a poc a poc, però es¬ 
perem iniciar l’activitat el 2011. 

Penseu que la cooperativa pot as¬ 
sentar un precedent d’una manera 
d’organitzar el treball? 

D: Sens dubte! Les dones venim aquí 
i sabem que treballarem al servei do¬ 
mèstic, netejant cases, cuidant avis... 
No ens imaginem fent una altra cosa! 
La cooperativa tindrà aquesta funció 
de reforçar l’autoestima, de nodrir un 
imaginari alternatiu. 

Voleu transmetre algun missatge a 
les dones migrades de Sants? 

N: Volem convidar a totes les dones, 
llatines, africanes i europees, a totes 
aquelles que vulguin vincular-se i par¬ 
ticipar d’un grup a que vinguin al 
nostre espai d’acollida, que se sumin 
al nostre projecte. 


Vinyeta 



Agenda 


Taller d'autoaprenentatge 
d'arts escèniques. 


[Tots els dilluns de 


genet. Lloc: Universitat Lliure] 


[DIMARTS 11 de gener] 
19.30 


Taller de programació web 
amb PHP. 



II Trobada, taller de Comu¬ 
nicació Alternativa a Sants. 


Centre Social de Sants] 


[DIVENDRES 21 de gener] 


Les lluites contra les MAT. 


21.00 | 

[Organitza: Negres Tempestes. Lloc: Universi¬ 
tat Lliure] 


[DIVENDRES 28 de gener] 
10.00 

[Lloc: Universitat Lliure] 


Taller intensiu de Clown. 


[DISSABTE 29 de gener] 


Manifestació en solidaritat 
amb Can Vies: Aturem la demanda 
pel desallotjament. 




DES DE LA BURXA DESITGEM 
A TOTS ELS SANTSENCSI 
SANTSENQUES QUE 
ACABEU DE PASSAR UNES 
MOLT BONES FESTES 
NADALENQUES! 


[ CAN VIES Jocs Florals, 42 ] [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 | [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 ] 
[ TETERIA MALEA Riego, 16 ] [ PIM PAM FILMS Valladolid, 25 ] [ CASTELLERS DE SANTS Vallespir, 28 www.borinots.cat [ DIABLES DE SANTS www.diablesdesants. org ATENEU LLIBERTARI Maria Victòria, 10 











































